Avliyo Georgiy sobori

**Avliyo Georgiy sobori** (; shuningdek **Avliyo Georgiy Patriarxal ibodatxonasi** (; )) – Avliyo Georgiyga bagʻishlangan pravoslav kafedral sobor boʻlib, 1601-yildan buyon Konstantinopol patriarxining asosiy sobori hisoblanadi.

Meʼmoriy jihatdan klassik uch nefli bazilika koʻrinishida qurilgan. Tashqi koʻrinishi sodda boʻlsa-da, ichki qismi muhtasham bezatilgan. Sobor Istanbulning Fanar (Fener) tumanida joylashgan.
## Tarixi

Konstantinopol qulab, usmonlilar imperiyaning bosh ibodatxonasi – Avliyo Sofiyani, keyinchalik Havoriylar ibodatxonasini hamda patriarxlik kafedrasiga aylangan Bibi Maryam ibodatxonasini masjidga aylantirgach,  asr oxirlariga kelib Fener tumani shaharning pravoslav hayoti markaziga aylandi. 1601-yilda patriarx Matfey II Yogʻoch darvozalar yaqinidagi Avliyo Dmitriy ibodatxonasi (hozirgi ) oʻrniga Avliyo Georgiy ibodatxonasini oʻz kafedrasi sifatida tanlagan. Bu ibodatxona avval ayollar monastiri boʻlgan. Shundan buyon ibodatxona koʻp marotaba qayta qurilib va taʼmirlanib, binoning dastlabki koʻrinishidan deyarli hech narsa qolmagan.

Patriarx Timofey II davrida 1614-yilda sobor qayta qurilib kengaytiriladi. Keyinchalik Kallinik II davrida yana rekonstruksiya qilinadi. 1720-yilda soborda kuchli yongʻin yuz bergan va cherkov patriarx Ieremiya III tomonidan qayta tiklandi. 1738-yildagi yana bir katta yongʻin cherkovga jiddiy zarar yetkazgan. 1797-yilda patriarx Grigoriy V restavratsiyani boshlaydi va natijada cherkov hozirgi koʻrinishga keladi. Patriarx Grigoriy VI (1835—1840) bino balandligini oshirib, qoʻshimcha oʻzgarishlar kiritgan. Oxirgi yirik rekonstruksiya patriarx Ioakim III davrida amalga oshirilgan.

1941-yilda ibodatxona yaqinidagi patriarxiya binolari yongʻin natijasida vayron boʻladi va siyosiy sabablar tufayli 1980-yillarning oʻrtalarigacha qayta tiklanmaydi. 1980-yillarning ikkinchi yarmida patriarx Dimitriy davrida yangi maʼmuriy binolar majmuasi quriladi, 1990-yillar boshida esa patriarx Varfolomey davrida ibodatxona taʼmirlanib, bezatiladi. Bu ishlar asosan yunon sanoatchisi Panayotis Angelopulos mablagʻlari hisobiga amalga oshiriladi.
## Avliyo joylari

Ikonostasning oʻng tomonida – Quddusdan keltirilgan ustun (darra ustuni) qismi joylashgan boʻlib, unda afsonaga koʻra Iso Masih qamchilanish vaqtida bogʻlangan halqaning qoldigʻi saqlangan.

Eng ulugʻlanadigan ikonalar orasida – shimoliy devor yonida joylashgan, Rossiyadan keltirilgan kumush va zar bilan qoplangan „Panagia Faneromeni“ obrazi hamda janubiy tomonda, avvalgi Bibi Maryam ibodatxonasidan qolgan mozaikali „Panagia Pammakaristos“ ikonasi bor.

Ibodatxonaning shimoliy devori yonida 1204-yildagi Toʻrtinchi salib yurishi vaqtida Konstantinopoldan olib ketilgan va 2004-yilda Rim papasi Ioann Pavel II farmoni bilan patriarxatga qaytarilgan Grigoriy Nazianzin va Ioann Zlatoust xoklari (muqaddas suyak boʻlaklari) saqlanadigan kovcheglar oʻrnatilgan. Shuningdek, ibodatxonada Avliyo Vasiliyning xoki ham mavjud. Ibodatxonaning janubiy qismida esa Yefimiya, Makkabiylarining onasi Solomoniya va malika Feofaniya xoklari dafn etilgan.
## Manbalar

## Havolalar
* Ὁ Πατριαρχικός Ναός τοῦ Ἁγίου Γεωργίου
* Πατριαρχικὸς Ναὸς Ἅγίου Γεωργίου στὸ Φανάρι